02.07.2017
Аицлабра иалагаанӡа аҳәынҭқарра Ахада иҭахаз аҽыуаҩцәа рбаҟа амҵан ашәҭқәа шьҭеиҵеит. Атурнир аҟны имҩаҧысит аҽырҩрақәа жәба. Аҧсны Аҳәынҭқарра Ахада ихьӡала Аҧхьахә агаразы аҽырҩраҟны аиааира агеит Резван Хатков ирхәмаруаз Ахра Ашәба иҽы "Фаст Керл" захьӡыз. .
Атурнир аиҿкааҩцәа иара убас иаҧхьеит Толстопиатов Васили Семион-иҧа Аҧсны Аҳәынҭқарра аспорт аҿиараҟны илагаламҭа дуи зыҩаӡара ҳараку акласс азы аспортсменцәа разыҟаҵараҿы ганрацәала иҟаиҵо ацхыраарази "Аҧсны Аҳәынҭқарра ҳаҭыр зқәу атәылауаҩ" ҳәа ахьӡ ихҵаразы Ахада Иусҧҟа. "Конард Лорд захьӡыз "Васили Толстопиатов иҽы Аҧсны Аҳәынҭқарра ахьӡала иқәыргылан Москва Урыстәылатәи Афедерациа Ахада ихьӡала Аҧхьахә агаразы.
Жәларбжьаратәи акласс иаҵанакуа аҟаза-аҽырхәмарҩы Станислав Круглыхин, Урыстәылатәи Афедерациа Ахада ихьӡала Аҧхьахә агаразы зҽы "Конард Лорд" актәи аҭыҧ агаз, ианашьан Аҧсны Аҳәынҭқарра Ахада ихьӡалатәи агәалашәаратә сааҭ. Атурнир аҩныҵҟа имҩаҧган иара убас амилаҭтә хәмаррақәа.